તાજેતરમાં સાત તાલુકાને લાગુ પડતી સીવીલ હોસ્પીટલનું નવું વિશાળ બિલ્ડીંગ બનેલ છે પરંતુ તેમાં જરૂરી નિષ્ણાંત તબીબો, સ્ટાફ અને સારવારની સુવિઘાનો આજે પણ અભાવ હોવાથી ગરીબ દર્દીઓ પરેશાન થઇ રહેલ છે. વેરાવળ શહેર અને જીલ્લામાં મોટા ઉઘોગો આવેલ છે ત્યારે આઇ.ટી.આઇ. જેવા અભ્યાસક્રમો શરૂ કરાય અને સ્થાનીક સ્તરે યુવાનોને મોટી રોજગારી મળી શકે તે બાબતે કંઇ કામગીરી કરાતી નથી. શહેરની હદમાં જગવિખ્યાળત સોમનાથ મંદિર આવેલ હોવાથી કાયમી વી.આઇ.પી. નેતાઓના આટાફેરાથી સ્થાનીક પોલીસ કાયમી બંદોબસ્તમાં જ વ્યસત રહેતી હોવાથી લોકો અસુરક્ષાની લાગણી અનુભવે છે. કારણ કે, પોલીસ સ્ટેકશનનો સ્ટાફ 19 મી સદીનો છે જયારે હાલ 20 મી સદી ચાલી રહી છે. આ અપૂરતા સ્ટા્ફની ઘટ સત્વરે પુરી કરવી લોકોની સલામતિ માટે ખુબ જરૂરી છે.